CELEX: 31990D0251
Language: el
Date: 1990-05-22 00:00:00
Title: 90/251/ΕΟΚ: Απόφαση της Επιτροπής της 22ας Μαΐου 1990 για την αναγνώριση της Ελλάδας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής και για την τέταρτη τροποποίηση της απόφασης 81/400/ΕΟΚ περί καθορισμού καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της

Avis juridique important

|

31990D0251

90/251/ΕΟΚ: Απόφαση της Επιτροπής της 22ας Μαΐου 1990 για την αναγνώριση της Ελλάδας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής και για την τέταρτη τροποποίηση της απόφασης 81/400/ΕΟΚ περί καθορισμού καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της  

Επίσημη Εφημερίδα αριθ. L 143 της 06/06/1990 σ. 0010 - 0011 Φινλανδική ειδική έκδοση: Κεφάλαιο 3 τόμος 32 σ. 0210  Σουηδική ειδική έκδοση: Κεφάλαιο 3 τόμος 32 σ. 0210 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαΐου 1990  για την αναγνώριση της Ελλάδας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής και για την τέταρτη τροποποίηση της απόφασης 81/400/ΕΟΚ περί καθορισμού καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της  (90/251/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/487/ΕΟΚ (2), και ιδίως το άρθρο 2 παράγραφος 2, το άρθρο 3 παράγραφος 2 και το άρθρο 7,  Εκτιμώντας:  ότι, με την απόφαση 89/563/ΕΟΚ, η Επιτροπή ενέκρινε το πρόγραμμα ταχείας εξαλείψεως της κλασικής πανώλης των χοίρων, το οποίο υπέβαλε η Ελληνική Δημοκρατία (3), που έχει εφαρμοστεί σε περιφερειακό επίπεδο·  ότι, μετά την ευνοϊκή εξέλιξη της κατάστασης όσον αφορά την ασθένεια, η Επιτροπή εξέδωσε την απόφαση 87/362/ΕΟΚ (4) που αναγνωρίζει ορισμένα τμήματα της επικράτειας της Ελληνικής Δημοκρατίας ως επίσημα απαλλαγμένα από την πανώλη των χοίρων·  ότι η Ελλάδα πληροί αυτήν τη στιγμή τα κριτήρια που ορίζουν το άρθρο 7 παράγραφος 1 και το άρθρο 2 σημείο 2 της οδηγίας 80/1095/ΕΟΚ για να αναγνωριστεί ως κράτος μέλος επίσημα απαλλαγμένο από την πανώλη των χοίρων στο πλαίσιο του προγράμματος για την εξάλειψή της· πράγματι, δεν έχει διαπιστωθεί κρούσμα και ο εμβολιασμός κατά της πανώλης των χοίρων έχει σταματήσει περισσότερο από δώδεκα μήνες στο έδαφος της Ελλάδας και δεν υπάρχουν χοίροι στις γεωργικές εκμεταλλεύσεις της Ελλάδας που να έχουν εμβολιαστεί κατά της πανώλης των χοίρων τους τελευταίους δώδεκα μήνες·  ότι η Ελληνική Δημοκρατία έχει αποκτήσει το καθεστώς αυτό και δεν θα εκπονηθεί νέο πρόγραμμα για την ολοκλήρωση της εξάλειψης της κλασικής πανώλης των χοίρων, όπως προβλέπει το άρθρο 3α της οδηγίας 80/1095/ΕΟΚ·  ότι, εάν ληφθεί υπόψη αυτή η νέα κατάσταση, είναι απαραίτητο να τροποποιηθεί η απόφαση 81/400/ΕΟΚ της Επιτροπής (5), όπως τροποποιήθηκε τελευταία από την απόφαση 89/473/ΕΟΚ (6), και να ανακληθεί η απόφαση 87/362/ΕΟΚ·  ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ελλάδα αναγνωρίζεται ως κράτος μέλος επίσημα απαλλαγμένο από την πανώλη των χοίρων, στο πλαίσιο της εξάλειψης της ασθένειας.  Άρθρο 2  Το άρθρο 1 της απόφασης 81/400/ΕΟΚ τροποποιείται ως εξής:  1. Στην πρώτη παράγραφο προστίθεται η λέξη «Ελλάδα» μετά τη « Δανία».  2. Στη δεύτερη παράγραφο απαλείφεται η λέξη «Ελλάδα».  Άρθρο 3  Ανακαλείται η απόφαση 87/362/ΕΟΚ.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 22 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 280 της 3. 10. 1987, σ. 24.  (3) ΕΕ αριθ. L 307 της 24. 10. 1989, σ. 39.  (4) ΕΕ αριθ. L 194 της 15. 7. 1987, σ. 33.  (5) ΕΕ αριθ. L 152 της 11. 6. 1981, σ. 37.  (6) ΕΕ αριθ. L 233 της 10. 8. 1989, σ. 34.